ข้อบัญญัติองค์การบริหารส่วนตำบลบ้านเกาะข้อบัญญัติองค์การบริหารส่วนตำบลบ้านเกาะเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในเขตองค์การบริหารส่วนตำบลบ้านเกาะอำเภอเมืองนครราชสีมา จังหวัดนครราชสีมาพ.ศ. ๒๕๕๗ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบลซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลบ้านเกาะโดยความเห็นชอบของสภาองค์การบริหารส่วนตำบลบ้านเกาะและนายอำเภอเมืองนครราชสีมา จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลบ้านเกาะ เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในเขตองค์การบริหารส่วนตำบลบ้านเกาะ อำเภอเมืองนครราชสีมา จังหวัดนครราชสีมา พ.ศ.๒๕๕๗ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมภายในท้องที่เขตองค์การบริหารส่วนตำบลบ้านเกาะที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าพื้นที่ในบริเวณ ด้านเหนือ จดเขตองค์การบริหารส่วนตำบลบ้านเกาะ ด้านเหนือด้านตะวันออก จดเขตองค์การบริหารส่วนตำบลบ้านเกาะ ด้านตะวันออก ด้านใต้จดเขตองค์การบริหารส่วนตำบลบ้านเกาะ ด้านใต้ และด้านตะวันตกจดเขตองค์การบริหารส่วนตำบลบ้านเกาะ ด้านตะวันตกบริเวณที่ ๒ หมายความว่าพื้นที่ในบริเวณ ดังต่อไปนี้(๑) พื้นที่ในบริเวณด้านเหนือ จดเขตองค์การบริหารส่วนตำบลบ้านเกาะด้านเหนือ ด้านตะวันออกจดเส้นตรงที่เชื่อมระหว่างจุดที่อยู่บนแนวเขตองค์การบริหารส่วนตำบลบ้านเกาะด้านเหนือที่จุดซึ่งอยู่ห่างจากแนวเขตองค์การบริหารส่วนตำบลบ้านเกาะตัดกับทางหลวงแผ่นดินหมายเลข๒ ไปทางทิศตะวันออกตามแนวตั้งฉากกับทางหลวงแผ่นดินหมายเลข ๒ เป็นระยะ ๔๘๐ เมตรกับจุดปลายเส้นตั้งฉากระยะ ๒๓๐ เมตร ที่จุดซึ่งอยู่ห่างจากทางหลวงแผ่นดินหมายเลข ๒บรรจบกับทางหลวงแผ่นดินหมายเลข ๒๐๕ ไปทางทิศใต้ตามแนวทางหลวงแผ่นดินหมายเลข ๒๐๕เป็นระยะ ๑,๒๐๐ เมตร ด้านใต้ จดเส้นตั้งฉากระยะ ๒๓๐ เมตรกับทางหลวงแผ่นดินหมายเลข ๒๐๕ ฟากตะวันออก ที่จุดซึ่งอยู่ห่างจากทางหลวงแผ่นดินหมายเลข๒ บรรจบกับทางหลวงแผ่นดินหมายเลข ๒๐๕ ไปทางทิศใต้ตามแนวทางหลวงแผ่นดินหมายเลข ๒๐๕เป็นระยะ ๑,๒๐๐ เมตรกับจุดที่อยู่บนแนวเขตองค์การบริหารส่วนตำบลบ้านเกาะ ด้านเหนือที่จุดซึ่งอยู่ห่างจากเขตองค์การบริหารส่วนตำบลบ้านเกาะตัดกับทางหลวงแผ่นดินหมายเลข๒๐๕ ไปทางทิศตะวันตกเฉียงใต้ตามแนวเขตองค์การบริหารส่วนตำบลบ้านเกาะ เป็นระยะ ๙๐๐เมตร และด้านตะวันตก จดเขตองค์การบริหารส่วนตำบลบ้านเกาะ ด้านเหนือ(๒) พื้นที่ในบริเวณด้านเหนือ จดเส้นตั้งฉากระยะ ๕๐๐ เมตรกับทางหลวงแผ่นดินหมายเลข ๒ ฟากตะวันออก ที่จุดซึ่งอยู่ห่างจากถนนผังเมือง ๑บรรจบกับทางหลวงแผ่นดินหมายเลข ๒ไปทางทิศตะวันออกเฉียงเหนือตามแนวทางหลวงแผ่นดินหมายเลข ๒ เป็นระยะ ๑,๐๐๐ เมตร ด้านตะวันออก จดเขตองค์การบริหารส่วนตำบลบ้านเกาะ ด้านใต้และศูนย์ป้องกันและบรรเทาสาธารณภัยเขต ๕ นครราชสีมา ด้านใต้จดเขตองค์การบริหารส่วนตำบลบ้านเกาะ ด้านใต้ เส้นขนานระยะ ๓๐๐ เมตร กับถนน ๓๐กันยา ซอย ๒ เส้นตั้งฉากระยะ ๓๐๐ เมตร กับทางหลวงแผ่นดินหมายเลข ๒ ฟากตะวันตกที่จุดซึ่งอยู่ห่างจากถนนผังเมือง ๑ บรรจบกับทางหลวงแผ่นดินหมายเลข ๒ ฟากตะวันออกไปทางทิศตะวันตกเฉียงใต้ตามแนวทางหลวงแผ่นดินหมายเลข ๒ เป็นระยะ ๔๐๐ เมตรและเส้นขนานระยะ ๓๐๐ เมตร กับทางหลวงแผ่นดินหมายเลข ๒ ฟากตะวันตก ด้านตะวันตกจดเส้นขนานระยะ ๕๐๐ เมตร กับกึ่งกลางทางหลวงแผ่นดินหมายเลข ๒บริเวณที่ ๓ หมายความว่าพื้นที่ในบริเวณด้านเหนือ จดเส้นขนานระยะ ๓๐๐ เมตร จากกึ่งกลางทางหลวงแผ่นดินหมายเลข๒ (ถนนมิตรภาพ) ด้านตะวันออก จดเส้นตั้งฉากระยะ ๓๐๐ เมตร กับทางหลวงแผ่นดินหมายเลข๒ ฟากตะวันตก และเส้นขนานระยะ ๓๐๐ เมตร กับกึ่งกลางถนน ๓๐ กันยา ซอย ๒ ด้านใต้จดเขตองค์การบริหารส่วนตำบลบ้านเกาะ ด้านใต้ และด้านตะวันตกจดเขตองค์การบริหารส่วนตำบลบ้านเกาะด้านตะวันตกบริเวณที่ ๔ หมายความว่าพื้นที่ตามแนวเส้นขนานระยะ ๕๐ เมตร จากคลองบริบูรณ์ทั้งนี้ พื้นที่บริเวณที่ ๑ บริเวณที่ ๒ บริเวณที่ ๓ และบริเวณที่ ๔ปรากฏตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานี ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บรักษาน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้าหรือก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๗) โรงฆ่าสัตว์(๘) อาคารที่ใช้ประโยชน์เพื่อการแข่งรถ(๙) โรงกำจัดมูลฝอย(๑๐) โรงซื้อขายเศษวัสดุข้อ ๕ ภายในบริเวณที่ ๒ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัตินี้ และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บรักษาน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔)อาคารเลี้ยงสัตว์ทุกชนิดเพื่อการค้าหรือก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) อาคารที่ใช้ประโยชน์เพื่อการสงเคราะห์หรือรับเลี้ยงสัตว์(๗) อาคารที่ใช้ประโยชน์เพื่อการแข่งรถ(๘) โรงฆ่าสัตว์(๙) โรงกำจัดมูลฝอย(๑๐) โรงซื้อขายเศษวัสดุข้อ ๖ ภายในบริเวณที่ ๓ห้ามบุคคลใดก่อสร้างอาคาร ดังต่อไปนี้(๑) โรงงานทุกประเภทตามกฎหมายว่าด้วยโรงงาน เว้นแต่โรงงานตามประเภทหรือชนิดและประเภทที่กำหนดให้ดำเนินการได้ตามบัญชีท้ายข้อบัญญัติและโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บรักษาน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๔) อาคารเลี้ยงสัตว์ทุกชนิดเพื่อการค้าหรือก่อเหตุรำคาญตามกฎหมายว่าด้วยการสาธารณสุข(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงฆ่าสัตว์(๗) ไซโลเก็บผลิตผลทางการเกษตร(๘) โรงกำจัดมูลฝอย(๙) โรงซื้อขายเศษวัสดุข้อ ๗ ภายในบริเวณที่ ๔ที่ซึ่งเอกชนเป็นเจ้าของหรือผู้ครอบครองโดยชอบด้วยกฎหมายห้ามบุคคลใดก่อสร้างอาคารดังต่อไปนี้(๑) อาคารเลี้ยงสัตว์ทุกชนิดเพื่อการค้าหรือก่อเหตุรำคาญตามกฎหมายว่าด้วยการสาธารณสุข(๒) อาคารอยู่อาศัยประเภทอาคารขนาดใหญ่(๓) อาคารอยู่อาศัยประเภทห้องแถว ตึกแถว หรือบ้านแถวข้อ ๘ ภายในบริเวณพื้นที่ที่กำหนดในข้อ๓ ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดใน ข้อ ๔ ข้อ ๕ ข้อ ๖ และข้อ๗ข้อ ๙ อาคารที่มีอยู่แล้วบริเวณพื้นที่ที่กำหนดตามข้อ๓ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ ข้อ ๕ ข้อ ๖ และข้อ ๗ข้อ ๑๐ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๑ ให้นายกองค์การบริหารส่วนตำบลบ้านเกาะรักษาการตามข้อบัญญัตินี้ประกาศณ วันที่ ๒๐ มีนาคม พ.ศ. ๒๕๕๗วัชรพลจอนเกาะนายกองค์การบริหารส่วนตำบลบ้านเกาะ[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลตำบลบ้านเกาะเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในเขตองค์การบริหารส่วนตำบลบ้านเกาะอำเภอเมืองนครราชสีมา จังหวัดนครราชสีมา พ.ศ. ๒๕๕๗๒. แผนที่ท้ายข้อบัญญัติองค์การบริหารส่วนตำบลตำบลบ้านเกาะเรื่อง กำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในเขตองค์การบริหารส่วนตำบลบ้านเกาะอำเภอเมืองนครราชสีมา จังหวัดนครราชสีมา พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๒ มิถุนายน๒๕๕๗พจนา/ผู้ตรวจ๒ กรกฎาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๙๑ ง/หน้า ๑๐๗/๓๐ พฤษภาคม ๒๕๕๗